4.6.2014 Euroopan unionin virallinen lehti L 165/5 NEUVOSTON PÄÄTÖS, annettu 15 päivänä marraskuuta 2013, hyväksynnän antamisesta Euroopan komissiolle Euroopan yhteisöjen ja niiden jäsenvaltioiden sekä Albanian tasavallan väliseen vakautus- ja assosiaatiosopimukseen liitettävän pöytäkirjan tekemiseen Euroopan atomienergiayhteisön puolesta Kroatian tasavallan Euroopan unioniin liittymisen huomioon ottamiseksi (2014/317/Euratom) EUROOPAN UNIONIN NEUVOSTO, joka ottaa huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan, ottaa huomioon Euroopan komission suosituksen, sekä katsoo seuraavaa: (1) — Neuvosto valtuutti 24 päivänä syyskuuta 2012 komission aloittamaan Albanian tasavallan kanssa neuvottelut Euroopan yhteisöjen ja niiden jäsenvaltioiden sekä Albanian tasavallan väliseen vakautus- ja assosiaatiosopimuk- seen liitettävän pöytäkirjan, jäljempänä ”pöytäkirja”, tekemisestä Kroatian tasavallan Euroopan unioniin liittymisen huomioon ottamiseksi. (2) — Neuvottelut saatiin menestyksekkäästi päätökseen ja Albanian viranomaiset hyväksyivät pöytäkirjan kirjeenvaih- dolla 1 päivänä elokuuta 2013. (3) — Euroopan komissiolle olisi annettava hyväksyntä pöytäkirjan tekemiseen Euroopan atomienergiayhteisön toimival- taan kuuluvien seikkojen osalta. (4) — Pöytäkirjan allekirjoittamiseen ja tekemiseen sovelletaan erillistä menettelyä Euroopan unionin ja sen jäsenval- tioiden toimivaltaan kuuluvien seikkojen osalta, ON HYVÄKSYNYT TÄMÄN PÄÄTÖKSEN: Ainoa artikla Annetaan Euroopan komissiolle hyväksyntä tehdä Euroopan atomienergiayhteisön puolesta Euroopan yhteisöjen ja niiden jäsenvaltioiden sekä Albanian tasavallan väliseen vakautus- ja assosiaatiosopimukseen liitettävä pöytäkirja Kroatian tasavallan Euroopan unioniin liittymisen huomioon ottamiseksi. Pöytäkirjan teksti on liitetty sen allekirjoittamista koskevaan päätökseen. Tehty Brysselissä 15 päivänä marraskuuta 2013. Neuvoston puolesta Puheenjohtaja R. SADZIUS